**Noapte cu Bacovia**

*Dunare*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În târgul ăsta-n care plouă

Să bem, maestre, un pahar

Şi sufletul în seara asta

Hai să uităm că ni-i amar.

Hai să privim o dansatoare

Cu pas sălbatec şi ciudat

Tot trupul dezgolit iţi spune

Că tot ce-i sfânt a lepădat

Şi bând din vinul tulburat

Vom fluiera ciudata fată

Şi ne-om simţi în lunga noapte

Mai muritori ca niciodată.

Iar ziua va veni… purtând

Păcatul nopţii ce-a trecut

Din barul trist, spre lume-afară

Vom amagi un suflet slut.

Şi-n cei din jur noi vom vedea

Barbaţi care-au băut cu noi

Şi-au fluierat femeia ce-şi vânduse

Privirii noastre sânii goi.

Şi-n orice damă ce şi-o trece

Pe-alaturi gândul tulburat

Noi vom vedea o dansatoare

Cu pas sălbatec şi ciudat…